
sti mosolygás 


Farkával csöndesen mozog 
tóban a hal s aludni kész, 
orrát iszapba dugja, és 
napjának multán mosolyog; 


totyog vidámka sorban ott 
tizenhárom kicsi kacsa 
arany farán viszi haza 
billegve a mai napot. 


sSötétül lassan a piros 

s ami soká maradt fehér, 
az is már látod, feketéll, 
mint e verstől a papiros. 


Alkonyat 


Hanga, -— mondom, nézd, az hanga ott, 
jól nézd meg, ritka erre. 

Hanga? - kérdi, s odanéz a gyermek. 
A füvek vékonyka hangon énekelnek. 


Hallod? - kérdezem. — Mit? - kérdi nag 
szemmel a gyermek. 


Apró, arany láng ugrik, 

nézd csak fecskefű! - kiáltok. 

A fecske hű? - csodálkozik, -— 

hisz ősszel Afrikába vándorol! 

S elhallgat. Hallgatok már én is. 
Az estikék kinyílnak körbe mégis. 


Hallgatok, pedig szívemben nő az árn 
A gyermek futna már, 
de illedelmes. És unottan áll még. 


Erdő 


A lomb között arany kard, 
Napfény zuhant át, 
megsebzett egy fatörzset 
S az halkan sírni kezdett 
aranylófényű gyantát. 


Radnóti Miklós költő - ha élne — 
most leni ie 80 év 


Kiss Ilona rajza 


(ferek kermban 


Éljenek a gyerekek! 


Gyermeknap közeledik. A fel- 
nőttek köszöntésre készülődnek, 
ti pedig játékra, kirándulásra, 
avatásra. A Kisdobos szerkesztő - 
sége is beáll a köszöntők sorába. 
Ezt a két oldalt felkínáltuk politi- 
kusoknak és művészeknek: kö- 
szöntenek benneteket, üzennek 
nektek. A pomázi, martonvásári 
és budapesti gyerekek közül né- 
hányan vágyaikat, kéréseiket fo- 
galmazták meg. Mindezeket mi 
is megtoldjuk három kívánság- 
gal: éljetek békében, legyetek 
egészségesek és vidámak! 

A KISDOBOS szerkesztősége 

A rajzokat Retek Krisztián (Pomáz) készítette 


Szabó Éva szerkesztőt 


Ülök egy pici szobában a rádió 
harmadik emeletén. Szabó Éva 
szerkesztő, dramaturg, író ül velem 
szemben. 

— Kérdezz — mondja — én majd 
felelek. 

Fordított a szereposztás. Eddig 
ő kérdezett kicsi gyerekeket, szí- 
nészeket, írókat, művészeket. Kér- 
dései nyomán kinyíltak a titkos fió- 
kok, kirepültek az elfelejtett emlé- 
kek, az addig sosem megfogalma- 
zott kívánságok. Szeretnék úgy 
kérdezni, mint Szabó Éva a Nyitni - 
kékben, az Amikor én még című 
vallomásokban, a Kárász Eszterrel 
vagy Kovács Robival folytatott 
beszélgetésekben. Aztán csak 
egyet kell kérdeznem, mert jönnek 
az emlékek tegnapról, a huszonöt 
évvel ezelőttről, a gyerekkorból. 
"A felnőtt mögött ott a gyerek" — 
mondja Szabó Éva, s mögötte is 
ott áll az a hajdani hódmezővásár- 
helyi kislány. 

— Emberként, tanárként, rádiós- 
ként az emberektől kaptam a leg- 
többet. Azoktól, akik megmutat- 
tak valamit nekem magukból, 
amitől én is jobb lettem. A tehet- 
ség az szerencse dolga, de hogy 


KISISKOLÁSOK KÖNYVE 


ebből az ember mit tud adni má- 
soknak, és mit tud elfogadni a má- 
siktól, az már az ember nyitottsá- 
gán, fogékonyságán múlik. 

Szabatosan, árnyaltan fogal- 
maz. Mikor ezt megjegyzem, így 
válaszol: 

— Szorongásos, gátlásos ember 
voltam, aki nehezen tudja kifelé 
megmutatni magát. De nagyon 
igényes voltam, vagyok a külső 
megjelenésre. Nem a ruhára, az 
öltözékre értem, hanem a gondo- 
latok közlésére: tisztán, szépen, 
pontosan. Eszembe sem jutott, 
hogy valaha a beszéd lesz a szak- 
mám. Huszonöt év távlatából lá- 
tom — ennyi ideje rádiózom -, 
hogy a véletlenek sorozatán át ju- 
tottam el ehhez a szakmához. De 
egy dolog biztos, és ezt is a gye- 
rekkorból hoztam, úgy dolgozom, 
ahogy az apámtól láttam. Ő a ke- 
zével dolgozott, cipész volt, én a 
fejemmel. Az ő mozdulatainak ér- 
zékenysége, pontossága van az én 
munkám mögött is. Kidobom a 
rosszat és a feleslegeset, s közben 
élvezem, hogyan alakul kezem kö- 
zött a hangzó anyag. Gyerekko- 
romban órákig elnéztem, ahogy 
apám dolgozott. Műhelye ott volt 
a házunkban. Figyeltem, hogy 
szeretik a szerszámok a kezét és az 
ő keze a szerszámokat. 

Otthonos, nagy családot képze- 
lek Szabó Éva mögé, nyüzsgő, 
eleven, egymásra figyelő embe- 
rekkel, ahol egyszerre lehet a gye- 
rek szabad, és érezheti a felnőtti 
szeretet korlátozó biztonságát. 
Nem csalódom: 

— Hárman voltunk testvérek, de 
igazi nagy család voltunk. Velünk 
élt a nagyapám, nagyanyám. Va- 
sárnaponként nálunk gyűlt össze 
a család. Nagy kertünk volt. E nél- 
kül nem igazi a gyerekkor. Az álla- 
tokkal, növényekkel, csillagokkal 
személyes kapcsolatom volt. Min- 
dent el lehetett játszani. Lehettem 


bányász vagy repülő, írhattam ver- 
set, bármit csinálhattam. Minden 
gyereknek szüksége lenne egy 
kertre. 

Több mint tíz éve ismerem Sza- 
bó Évát. Sokat beszélgettünk, igaz 
mindig a rádiós munkáról. Sosem 
tudtam, hogy verseket ír. 

— A lánykori nevemen, Nikolin 
Éva néven írok, de mert az élet 
másfelé sodort, sosem talpaltam 
azért, hogy valahol megjelenje- 
nek. Tíz egynéhány éves korom- 
ban írtam az első verseket. Állan- 
dóan bújtam a könyveket, könyv- 
tárba jártam, mert otthon csak 
Biblia, kalendárium, Petőfi kötet 
és újságok voltak. A vers azért 
fészkelődött meg bennem, mert 
én mindig olyankor olvasok verse- 
ket, amikor a valóság kevés. A vers 
a valóság másik felét jelentette. 
Ezzel növeltem meg a világot. 
Nagyszerű dolog a vers, S a vers- 
írás gyönyörű játék. Életem min- 
den nehézségén a vers mentett át. 
Több és jobb lesz tőle az ember. 
Nem hobbi és bolondéria az, ha az 
ember verset olvas és ír. 

Ülök a kis szerkesztőségi szobá- 
ban. Hallgatom Szabó Éva pon- 
tos, világos mondatait. Arra gon- 
dolok, mégiscsak jó ez a rádiós 
munka, hiszen nyugdíjba ment, de 
műsorait továbbra is folytatja. Az 
ismerős szignálok után továbbra is 
az ő hangján szól hozzánk a Képek 
és jelképek, a Nyitnikék, az Amikor 
én még... 


Ferenczy Ágnes 

A Békés Megyei Könyvtár pályázatának díjazott rajzait 
Weöres Sándor Bóbita című verséhez készítették: Ko- 
vács Krisztina, Pap Nóra és Povázsay Teodóra. 


Weöres Sándorra 
emlékezünk 


Élt közöttünk egy ember. Ismer- 
tétek. Egy volt az ismeretlen isme- 
rősök közül. Költő volt, verseket írt 
— mindenkinek. Már az óvodában 
fújtátok: Bóbita, Bóbita táncol. Ját- 
szottatok a szavakkal, megéreztétek 
a vers zenéjét. Februárban elment 
közülünk. De míg magyarul beszél- 
nek, olvasnak bárhol a földön, ad- 
dig emléke, költészete megmarad. 

Csodagyerek volt, nagyon korán 
kezdett verset írni. Volt egy diákúj- 
ság, a neve Az Erő. Egyik rovata a 
Csittvári krónika volt. Diákok írták, 
rajzolták a krónika lapjait. A vers, 
amelynek részletét közöljük 1928 
szeptemberében jelent meg. 
Weöres Sándor 15 éves volt ekkor. 
A rajz 1929 júniusában jelent meg 
szintén Az Erőben. A kép aláírása: 

Fábián Mária VII. o. t. rajza: Weö- 
res Sándor VI. o. t., Az Erő híressé vált 
csíttvári krónikása. 


Szelek zenéje 


Vad szirteken sikolt a szél 
és régi háztetőn zenél 
amint a végtelenbe hág; 
viszi az ember jajszavát 
s kavarogva zavartalan 
vájkál vadul az őszi avarban; 
soha út ún és meg sem 
a [4 
övé az élet és a halál; 
s én ülök fenn, a szirttetőn 
s vihar cibálja ködmönöm; 
tombol a szél a viharos égen 
és mindjárt halva fekszem 
a mélyben; 
de gyönyörködöm. 


Egy kiállítás üzenete 


HNNEKEK 


A gyermeki jogok 5. pontja arról szól, hogy fokozottabban kell törődni a hátrányos 


helyzetű gyerekekkel. 


Állok a kiállítás megnyitóján 
és hallgatom, hogyan éne- 
kelnek a gyerekek. Van, aki 
önfeledten fújja a dalt, van, 
akit zavar az egybegyűlt 
vendégsereg. Nézem a gye- 
rekarcokat. Velük és hozzá- 
juk hasonló társaikkal ritkán 
találkozol az utcán. Gyógy- 
pedagógiai iskolába járnak, 
mert mások, mint a többiek. 

Nézem a kiállított képe- 
ket. Harsány színek, vidám 
derűs foltok az egyiken, a 
másikon csak betűk és a 
betűk mögött fölsejlik vala- 
mi. Egy fa talán, vagy egy 
arc? A képek Stettenből, a 
Német Szövetségi Köztársa- 
ságból érkeztek. Ez egy 
vándorkiállítás. Sok ország- 
ban bemutatták, hogy hírül 
vigyék, olyanok festették, 
rajzolták ezeket a képeket, 
akik már a születéskor hát- 
rányba kerültek. Szellemileg 
sérültek, szellemileg akadá- 


lyozottak, vagy ahogyan 
nálunk nevezik: szellemileg 
fogyatékosak. 


A kiállítás üzenet nekünk, 

egészségeseknek. Ez az üze- 
net arról szól, hogy ,itt va- 
gyunk, élünk, és ugyanolyan 
örömeink, vágyaink vannak, 
mint nektek, egészségesek- 
nek. Szeretnénk, ha megis- 
mernétek minket, és elfogad- 
nátok olyannak, amilyenek 
vagyunk." 


kh z 


Mikor kisebb voltál, bizto- 


ta tar Áe 


san játszottál olyat, hogy be- 
hunytad a szemedet, és vakon 
lépdeltél, míg szorítottad apu 
vagy anyu kezét. Ha megbot- 
lottál, mert váratlan akadály 
jött, kinyitottad a szemed. Aki 
vaknak születik, vagy később 
veszti el a szeme világát, az 
nem tudja ezt megtenni. Ne- 
künk látóknak kell segíteni 
őket. Ha jó idő van, kirohansz 
a játszótérre vagy a kertbe és 
ott játszol napestig. Élnek kö- 
zöttünk mozgáskorlátozottak, 
akiknek az életéből hiányzik a 
futás, a labdázás, a mozgás 
öröme. 
és találnak örömet, ha hagy- 
ják nekik. 

Ismered Móra Ferenc törté- 
netét a kis bice-bócáról? Ha 
csúfolódni van kedved, jusS- 
son eszedbe ez a történet! 
Ugye az osztályban is szoktá- 
tok csúfolni, bántani egy- 
mást? S csak azért, mert vala- 
kinek szemüvege van, vagy 
dagibb, mint amit ti , normá- 
lisnak" tartotok. Esetleg azért, 
mert nem ,menő cuccokban" 
jár. Kár, hogy mire ez a cikk 
megjelenik, lebontják a kiállí- 


k másban keresnek . 


tást. Az itt közölt képek a kiál- 
lításról valók. Ugye szépek? 
Ha hallottad volna a buda- 
pesti Csalogány utcai gyere- 
keket énekelni, ha megnéz- 
hetted volna a képeket, job- 
pan megértenéd, hogy miért. 


a 


Nálunk is festenek hasonló- 
kat a gyógypedagógiai is- 
kolába járók. Hiszen ők is 
járnak iskolába; családban 


vagy intézetben élnek, s ha 
képesek rá, akkor később 
még dolgoznak is. Csak ne- 
kik sokkal, de sokkal nehe- 
zebb. Ennyi minden jutott 
eszembe, míg ott álltam a 
kiállítás . megnyitóján, és 
hallgattam a gyerekek éne- 
két. Szeretném tudni, ti mire 
gondoltatok, mikor elolvas- 
tátok ezt az oldalt. 

Örülnék, ha megírnátok! 


UNICEF-OUIZ 


Ugye nem felejtetted el, hogy május 20-áig kell beküldeni 
az eddig megjelent ,kakukktojásokat"? Május 26-án sorso- 
lunk. A szerencsések az UNICEF magyarországi titkárságától 
postán kapják meg az ajándékot. Kisorsolunk: 


5 db UNICEF PUZZLE játékot 
5 db fali előjegyzési naptárt 

5 db Mini-lap készletet 

20 doboz UNICEF képeslapot. 


Az ajándékokat a Kisdobos szerkesztősége még meg- 
toldja könyvekkel, matricákkal és naptárakkal. 


Nagy László 


Nap hanyatlik, 
nagy tüzes golyó, 
csillag pattog, 
égi tűzbogyó. 


Kövér gallyon 
harmatos levél, 
gyöngyöket ver 
nyakunkba a szél. 


Fáradtságunk, 
bajunk tovaszállt, 
átragyogjuk 

a nyáréjszakát. 


Babits Mihály 


Aki alszik, aludjon, 

aki él az éljen, 

a szegény hős pihenjen, 
szegény nép reméljen. 
Szóljanak a harangok, 
szóljon allelujja! 

mire jön új március, 
viruljunk ki újra! 

egyik rész a munkára, 
másik temetésre: 

adjon Isten bort, búzát, 
bort a feledésre! 


Ó, béke! béke! 

legyen béke már! 
Legyen vége már! 

Aki halott, megbocsát, 
ragyog az ég sátra. 
Testvérek, ha túl leszünk, 
sohse nézünk hátra! 

Ki a bűnös, ne kérdjük, 
ültessünk virágot, 
szeressük és megértsük 
az egész világot: 

egyik rész a munkára, 
másik temetésre: 

adjon Isten bort, búzát, 
bort a feledésre! 


részlet 


A legkisebb fiú 


A mesemondóverseny minden évben nagy 
esemény Bács-Kiskun megyében. Innen in- 
dult el kisfiúként a már országos hírnévre 
szert tett mesemondó, Szokolay Péter is. 
Kecskemét egyik gyönyörű épületében gyűl- 
nek össze a helyi versenyek győztesei. Fényes 
tekintettel, kigyúlt arccal mesélnek állatok- 
ról, bugyuta és furfangos szegénylegényekről, 
királylányokról, sárkányokról. Ki így, ki úgy 
próbálja életre kelteni a mesehősöket. 

1987-ben emlékezetes dolog történt. Vala- 
hányszor eszembe jut egyszerre támad nevet- 
hetnékem is, sírhatnékom is. Már húsznál is 
több mesét meghallgattunk egyfolytában. 
A műsorközlő az utolsó mesemondót jelen- 
tette be. Apró termetű fiú lépett asztalunk- 
hoz, s letette elénk a sorszámát. Derekán 
szorosra húzott öv tartotta kicsit nagyocska 
nadrágját. Nadrágszárai a bokája felett ha- 
rangoztak. Magas szárú, fűzős cipőt viselt. 

— Boros József vagyok és a kecskeméti Ka- 
tona-telepi iskola ötödik osztályába járok — 
mondta kedvesen. Élénk, sötétbarna szemei- 
vel ránk mosolygott. Nagy léptekkel a kö- 
zönség elő ő Bak Várakozással néztünk rá. 

Egyszer vol 


— Fehérlófia — közölte határozottan elő. 
adandó meséje címét. Még megijedni se volt 
időnk, hogy bizony, hosszú lesz! Máris ön. 
feledten hallgattuk az egyik legszebb ma. 
gyar mesét. Elképzeltük, hogyan vesz búcsút 
a haldokló Fehérló egyetlen fiától. Nagyo. 
kat kacagtunk Fanyűvő, Vasgyúró, Kömor. 
zsoló és Hétszínű Koponyányi Monyók ka. 
landjain. 

Józsi mókázott, mély és magas hangon 
beszélt. Mulatságos fintorokat vágott. Már 
nem is őt láttuk, a kicsi, szeplős fiút. Fehér. 
lófia daliás alakja jelent meg előttünk, 
Aranyszérűn aprította a huszonnégyfejű sár- 
kányt. Megszabadította az elrabolt király- 
lányt. Gyengéden védelmezte a veszedelem. 
be került griff-fiókákat. Ugy belefeledkez- 
tünk a mesébe, hogy egyik-másik gyerek 
még a száját is eltátotta. 
A mese vége felé közeledtünk. Fehérlőtiő 
éppen rátalált áruló barátaira. A mesélő fiú 
arca lázban égett, szeme villámokat szórt 
nagy felindulásában. Fehérlófia nevében 
vad szitkokat szórt Vasgyúró fejére, amiért 
elrabolta tőle a legkisebb királylányt. Vége- 
zetül olyan cifrát káromkodott, hogy az el- 
képedt közönség ereiben meghűlt a vér. Pár 
pillanatig senki nem moccant, nem szólt, 
nem nevetett. Rám szegeződtek a tekintetek. 
Meglepetésemből felocsúdva hatalmas kaca- 
gásra fakadtam. 

Nevetni kezdtek a gyerekek, a tanárok, a 
könyvtárosok, a zsűri tagjai. Aztán köny- 
nyek szöktek a szemünkbe. Sokáig tapsol- ! 
tunk. 

Odaléptem a zavartan pislogó kisfiúhoz, 
átöleltem. Valamennyien éreztük, hogy vala- 
mi rendkívüli, kivételes élménynek voltunk 
részesei. Boros Józsi tanyasi fiú. Hajnalon- 
ta, amikor osztálytársai még alszanak, ő ak 
kor indul az iskolába. Sáros dűlőutako 
hajtja, tolja a kerékpárját. Utána hosszú ös 
vényeken gyalogol az ébredező tanyák kö- 
zött. Míg egyedül baktat a mezőn, álmodo- 
zik arról, ha felnő, nagy színész lesz. Ha 
akarja, sikerül. Olyan ő, mint a mesebeli 
legkisebb fiú, akit egy jó tündér varázserő- 
vel ajándékozott meg. Van egy titokzatos 
kincse. Úgy hívják: tehetség. 


Kóka Rozália 


ogy is volt 


A hercegfiú története 


Egyszer volt, hol nem volt, 
vagy talán igaz sem volt, élt a 
kerek erdő közepén egy öreg 
király. 

Gyönyörű várban lakott, 
minden szobája színaranytól, 
ezüsttől csillogott, de mégsem 
volt igazán boldog. Felnőtt a 
három fia, de sok öröme azok- 
ban sem telt. 

Egy reggel így szólt hozzá- 
juk: 

— Fiaim, menjetek szeren- 
csét próbálni! Annak adom a 
királyságom, aki elhozza ne- 
kem a boldogságot, ami ebből 
a palotából hiányzott. 

Tanakodott a három fiú, mi 
lehet vajon apjuk kívánsága, és 
mindhárman másra gondoltak. 

Az első a gőgös fiú volt, aki 
elment szerencsével, s kis csala- 
fintasággal egy szekérre való 
kinccsel tért haza. 


— No apám, nézd meg, mi- 
lyen gazdaggá váltunk! 

.— Szép tőled, de kincs itt is 
van, és mit ér mindez, ha az 
nincs, amit én szeretnénk! 

Elindult a középső fiú is. 
Kalandos útja során egy lo- 
vat mentett meg az éhségtől 
és szomjúságtól. Később ki- 
derült, hogy a világ leggyor- 
sabb lova. Két másodperc 
alatt hazavágtatott. 

— Edesapám! Csodálatos 
lovat hoztam. — Örült neki 
az öreg király, de azt mond- 
ta: 

— Kisfiam, én nem erre vá- 
gyom! 

Elindult a legkisebb fiú is. 
Apja nehezen vált el tőle, 
mert ő volt a legkedvesebb. 
A hercegfiú ment, mendegélt, 
míg egy nagy várhoz nem 
ért. Mikor meglátták, azon- 


? 
ksd 


nal megszerették, munkát is 
adtak neki. Itt három nap 
volt egy esztendő. Aki ezt vé- 
gigdolgozta, azé lett a király- 


lány keze. 
A herceg becsülettel helyt- 
állt, és  hetedhét országra 


szóló lakodalmat rendeztek. 
A király neki adta fele ki- 
rályságát is, de az volt a kí- 
vánsága, hogy még egy évig 
maradjanak. 

Eközben gyönyörű kislá- 
nyuk született, aki olyan 
szép volt, hogy mindenki 
csodájára járt. A királyfi el- 
határozta, hogy családjával 
hazamegy a testvéreihez és 
szeretett édesapjához. 

Utközben félt, hogy ő csak 
a családját viszi haza. A ta- 
lálkozásnál sírtak. 

— Mesélj, hol jártál, merre 
voltál, fiam! — kérlelte a her- 
cegfiút az öreg király. 

A fiú elmondta, és bemu- 
tatta a királykisasszonyt és 
szépséges kislányukat. 

— O fiam, te nyerted meg a 
királyságot, te hoztad el ne- 
kem, ami ebben a palotában 
még nem volt, s nekem ez a 
legnagyobb boldogságom. Ezt 
se kincs, se a világ leggyorsab- 
ban futó lova nem pótolja. Egy 
kislány, akire mindig vágytam. 
Add ide, fiam, hogy magam- 
hoz ölelhessem! 

Talán még most is öleli, ha 
meg nem halt. 


Tarcsi Beáta 3. b. osztályos bé- 
késcsabai tanuló ezt a mesét a 
Békés Megyei Könyvtár 1988. 
évi meseíró pályázatára írta, 5 
az egyik díjat elnyerte. 


A rajzot Vercz Krisztina keceli 
kisdobos készítette. 

ee e me 


Fürkészoldal Gyurkovics Tibor 


Tavasz 


Kis virág, kis virág, 
roppan, koppan, nő az ág 
hintsd a kósza levegőbe, 
az utakra, a tetőkre 
tested illatát! 


Vonatok, vonatok, 
gyorsabban, robogjatok, 
minden tavaszt, 
napsugarat 
magatokkal hozzatok! 


részlet 


A varangy ugyan nem 
tartozik kedvenc allataink 
közé , megis szövetségesünk, 
Hogy miert ? Mert rovar - 
fogó; megeszi a kártevöket, 
pl.a férgeket , csigakat, poko - 


"ludod-e, hogy az eti- 
csiga kitünö mászo 2 
váladékot terít maga 
de és ugy halad előre. 
Tigyeld meg, hogy akar 
egy vékony: de erös 
levelkocsanyon is tud 
mászni . 


cz § 
Rajzolta Görög Júlia, összeállította Jani Bernadette 


Májusi forgó 


Győrffy Anna munkája 


EGÉSZ HOSSZ 9ocm. 


Május végén, a gyermeknapi majálisra készíthettek színes forgót. Kell hozzá: 2 hurkapálca, 
3 nagyfejű gombostű, dugó, cérna, ragasztó, színes szalagok. 

Az elkészítés módja: először a hurkapálcákat rögzítsétek egymáshoz a vázlatrajz szerint. 
A hosszabb hurkapálcára ragasszátok a kisebb, 20 cm-es darabot, és cérnával erősítsétek 
egymáshoz. (Érdemes előbb az illesztés helyét kicsit megfaragni.) Ide kerül a két csillag. 
Vágjátok ki a három színes forgót, majd a vastag fekete vonal mentén is vágjátok be. A ponto- 
zott füleket tegyétek egymásra és szúrjátok át egy nagyfejű gombostűvel. (Ha ilyen nincs, 
gyöngyöt is húzhattok a tűre.) A hurkapálca szárába szúrjátok bele a forgókat, és túloldalon 
kis darab dugóval rögzítsétek. (Figyelem! A forgót ne szorítsátok nagyon a hurkapálcára.) Még 
színesebbé tehetitek a forgót, ha szalagokkal is feldíszítitek. 


A címlap 
Hegyi Márta 
; munkája 


"Kisdobos 
Kiskönyvtár 


kapuk felett piros zászlók, a szobrok mind piros- 
sal letakarva. Az út végén, ott ahol manapság a 
Hősök tere van, óriási szobor állt: a Kalapácsos 
ember, a munkásmozgalom régi hazai jelvénye 
(ez látható mostanában a Népszava Könyvkia- 
dó könyvein). Odáig vonult a nagy menet, har- 
sányan énekelve azokat az indulókat, amelyeket 
ott a téren rezesbanda játszott. A szobornál a 
csoportok elfordultak különböző mellékutcák- 
ba. Én pedig az egyik ilyen mellékutcában egy- 
szerre ijedten vettem észre, hogy elszakadtam a 
fiúktól. Akkor még fiúk és lányok nem tanultak 
együtt: fiúiskolákba csak fiúk, leányiskolába 
csak leányok jártak. De én a zsúfolt utcában azt 
sem tudtam, hogy merre megyek, hiszen még 
merőben ismeretlen voltam Budapesten. És egy- 
szerre csak egy hídon voltam, alattam füstölő 
vonatok. Rátévedtem a Ferdinánd hídra. Ezt ma 
Élmunkás hídnak hívják. Akkor nagyon félel- 
metesnek tűnt a számomra. Fogalmam sem volt, 
merre is lakhatunk. I 

Ugy látszik nagyon tétován nézegethettem 
körül, mert egy néni odajött hozzám és megkér- 
dezte : 

— Hova igyekszel, kisfiam? 

Szerencsére tudtam, hol lakunk. Megmondtam: 

Hegedűs Géza 


Az én legelső 
felvonulásom 


ugyan sokféle játék és szórakozás, de az olvasás- 
nál jobb, szebb és izgalmasabb időtöltés alig-alig 
lehet a világon. 

A háború végén azonban számomra is meg- 
változott az élet. Szüleink visszaköltöztek Buda- 
pestre, ahol régi lakásunk visszavárt. Én olyan 
kicsi koromban kerültem el innét, hogy nem is 
emlékeztem legelső éveimre. Amikor egyszeri- 
ben fővárosi lakó lettem, itt minden idegen volt 
a számomra. A tanévből még néhány hét hátra- 
volt, így hát beírattak a lakásunkhoz közeli Szi- 
get utcai elemi iskolába, hogy már itt kapjam az 
év végi bizonyítványt. (Azt az egykori Sziget 
utcát ma Radnóti Miklós utcának hívják. De 
akkor még Radnóti Miklós is kisdiák volt ugyan- 
ebbén az iskolában. Három évvel feljebb járt 
nálam. Negyedikes volt, mikor én az elsőt végez- 
tem.) Az iskola csak két sarokkal arrébb volt a 
lakásunktól, de édesanyám nagyon féltett, mert 
két kocsiúton is át kellett menni odáig. Ezért 
elkísért az iskolába és délben is eljött értem. 
A távolabbi utcákat pedig még nem is ismertem. 

Ez a forradalmak izgatott kora volt. Maga az 
iskola is egészen más, mint a nagyváradi. Ott a 
tanítás azzal kezdődött, hogy együtt hangosan 
imádkoztunk, és az órák végén megint imádság- 

A mai hat-hét éves gyerekeknek talán a 
nagyszülei sem születtek meg akkor, amikor én 
már felvonultam. De nemcsak felvonultam, ha- 
nem el is tévedtem Budapest kellős közepén. Ez 
hetven évvel ezelőtt történt, abban a forradal- 
mas 1919-ben, amelyre mostanában ünneplő 
szavakkal emlékezünk vissza. Hát én alig né- 
hány nappal hetedik születésnapom előtt már 
ott lehettem a forradalmat ünneplő tömegben. 

Azokban a hetekben lettem budapesti lakos. 
Az iskolát még Nagyváradon kezdtem. Ott tel- 
tek el gyermekéveim, ott laktunk az első világhá- 
ború idején. Édesapám, mint a férfiak nagy ré- 
sze, ezekben az években katona volt, méghozzá 
huszár. Négyéves sem voltam, amikor lóhátra 
ültetett. Igazi lovas ugyan sohasem lett belőlem, 
de korán megtanultam, ha az ember jól teszi 
kengyelbe a lábát, akkor nem esik ki a nyereg- 
ből. Ennél azonban fontosabb, hogy ott, Nagy- 
váradon az első elemiben (akkor így hívták az 
alsó négy osztályt) már felismertem, hogy van 


gal fejeztük be a napot. Itt éppen a Tanácsköz- 
társaság első heteiben tartottunk, tehát imádság 
helyett forradalmi dalokat énekeltünk. De ének- 
szó nélkül is kórusban elmondtuk az indulók 
szövegét. Előbb azt, hogy , Fel, fel, ti rabjai a 
földnek ...", azután ezt: , Nem lesz a tőke úr 
mirajtunk . . .". 

De az órák alatt is többet énekeltünk, mint 
tanultunk. Az én emlékem a Tanácsköztársa- 
ságról az, hogy az iskolában leginkább énekel- 
tünk, és Petőfi forradalmi verseit együtt hango- 
san olvastuk. Azóta is tucatszámra tudom idézni 
ezeket. 

Nos, így következett el a nagy ünnepség: má- 
jus elseje, az a híres 1919-es nagy május elsejei 
felvonulás. A tanító néni elrendelte, hogy kora 
reggel mindenki piros szalaggal vagy piros virág- 
gal vagy piros nyakkendővel jelenjék meg. 
Együtt fogunk kivonulni Budapest népével. 
Edesanyám erre a hírre nagyon megijedt, hiszen 
addig nemhogy Budapesten, de még Nagyvára- 
don sem voltam szülői kíséret nélkül távol ott- 
honról. Apám azonban megnyugtatta, hogy 
nem lesz semmi bajom, nem fogok elveszni, és 
egyszer úgyis el kell kezdeni az önállóságot. 

Másnap már kora hajnalban elkezdtünk fel- 

— Az Ügynök utca 18-ba szeretnék menni 
(Ezt az utcát azóta Kresz Géza utcának hív. 
ják.) 

— Eltévedtél? 

En csak bólintottam, hogy igen. 

A kedves néni mosolyogva kézen fogott, és 
vezetni kezdett. Szerencsére kiderült, hogy az 
Ügynök utca nincs messzi a Ferdinánd híd má. 
sik végétől. Nemsokára ott álltunk már az isme. 
rős ház előtt. . ; 

Szívdobogva csöngettem be. Edesanyám cso. 
dálkozva, de annál nagyobb örömmel vette tu. 
domásul, hogy máris otthon vagyok. Csak most 
kezdett készülődni, hogy elmenjen értem az is. 
kolához. Én pedig akkor már felettébb büszkén 
meséltem el, hogy milyen úton-módon jártam be 
a messzi utcákat, és íme, egyedül hazaérkeztem, 
Később, amikor apám is hazaérkezett, a család 
— vagyis szüleim és iskolába még nem járó öcsém 
— piros málnaszörppel koccintva ünnepelte, 
hogy mennyire önálló ember vagyok. 

Ettől kezdve annyira megbíztak önnállósá- 
gomban, hogy kíséret nélkül mehettem reggelen- 
ként iskolába, és már nem is kellett délben értem 
jönni, hiszen több, mint két kocsiútnyi távolság- 
ból is hazaérkeztem. 


készülni. Engem vissza is zavartak a fürdőszobá- 
ba, mert megállapították, hogy izgalmamban 
nem mostam meg elég jól a nyakamat és a füle- 
met. Azután nyakamba akasztott uzsonnatás- 
kámba a szokásosnál több vajaskenyér került, 
nehogy megéhezzem a felvonulás fáradtságai 
közt. Így felkészítve fogta édesanyám a kezemet, 
elvezetett az iskolába. Megkérdezte a tanító né- 
nit, mikor érkezünk vissza, hogy akkorra már 
ott várjon engem. 

Az iskola előtt párban állva elég sokáig kellett 
várakozni az indulásra. Emlékszem, az egyik 
osztálytársam közben elővette a maga vajas ke- 
nyerét, de elejtette és az vajas felével a sáros 
földre esett. A gondos tanító néni azonnal el is 
vette, és a szemétbe dobta. Mire a kárvallott fiú 
keservesen elkezdett énekelni: , Fel, fel te éhes 
proletár!" 

Végre elindultunk. Besorolódtunk a nagy me- 
netbe, előbb ki a Lipót körútra (ez ma a Szent 
István körút), onnét a Berlini térre (ma Marx 
tér), majd a Teréz körúton át (ma Lenin körút) 
az Oktogonig (November 7-ike tér). Ott fordul- 
tunk be végre az Andrássy útra (Népköztársaság 
útja). Itt vonult az óriási tömeg. Az egész And- 
rássy út piros volt: a házakon piros borítás, a 

Ahhoz, hogy éljünk, en- 
nünk kell. A gyerekek az 
úgynevezett , finom ételeket" 
kedvelik. Pedig tudjuk, az is 
fontos, hogy az étel egészsé- 
ges legyen. 

Az ételkészítés tudományá- 
hoz hozzátartozik a fűszerek 
ismerete is. Nemsokára itt a 
szünidő, a mama vagy a na- 
gyi konyhájában te is lehetsz 
kis kukta. Ha főzni tanulsz, 
jó ha tudod, melyik fűszer 
mire való. Fontos tanács: ne 
utánozd a felnőttek rossz 
szokásait, a kostolás nélküli 
sózást, borsozást, a könnyes 
birkózást az erős paprikával. 

A fűszerek többnyire növé- 
nyi eredetűek, melyeket ízesí- 
tésre, illatosításra vagy tartó- 
sításra használnak. Étvágy- 
gerjesztő, emésztést elősegítő 
és gyógyító hatásuk miatt 
igen — fontosak. — Némelyek 
fontos ásványi anyagokat és 
vitaminokat tartalmaznak. 

A konyhai titkok — vagyis 
az ízek, zamatok — birodal- 
mából most 7 fűszernövényt 
ismertetünk röviden. 


ÁNIZS: gyógyhatású fűszer — 
étvágyat és emésztést javító, 
gyomorbántalmak megszünte- 
tésére használjuk. Teát főzhe- 
tünk belőle. Etkezés után 
igyuk. 


BORS: gyerekek csak igen kis 
mennyiségben fogyaszthatják, 
mert az erős borsozás káros. 
Jobb, ha borsikafűvel helyette- 
sítjük. 


CITROM: ízesítésre a levét és 
a héját használjuk. Emésztés- 
serkentő és gyomorerősítő ha- 
tása ismert. Vitaminforrás a 
nyári gyümölcsök megjelenése 
előtt. 


FOKHAGYMA : az egész vilá- 
gon kedvelt és évezredek óta 
ismert fűszernövény. Fontos ás- 
ványi anyagokat és vitamino- 
kat tartalmaz. Bélfertőtlenítő és 
vérnyomáscsökkentő hatása a 
népi gyógyászatban közismert. 


KAPOR:: ételízesítő és kitűnő 
háziszer. . Gyógynövényként 
emésztési zavaroknál és álmat- 
lanság ellen használják. A po- 
rított kapormagból (kis cukor- 
ral vagy mézzel) evés előtt fél 
órával 1] mokkás kanálnyit le- 
het fogyasztani. 


PETREZSELYEM: fogyasz- 
tása nagyon előnyös. Gyomor- 
erősítő, vesetisztító, étvágyger- 
jesztő. — Közvetlenül tálalás 
előtt tegyük az ételbe! 


A fűszerekről kis kuktáknak 


VÖRÖSHAGYMA : étvágyja- 
vításra használják. Magas C- 
vitamin tartalma miatt fontos 
fűszernövényünk. 


Kérdezem s figyelem: halad- 
e a füvesítés? Vajon kinyílik-e 
május végére, június elejére 
egymilló virág? Várom a für- 
készek, napsugár-gyerekek 
környezetszépítésről, és virá- 
gosításról szóló tudósításait. 
Ahány ágra süt a Nap, annyi 
közösségnek küldök majd 
könyvet. A környezetvédelmi 
világnapon, június elején pos- 
tázom. 


Szépítő Fürkész 

AZ ÉN JARATOK 


A pont meg 
a felkiáltójel 


A legjobb barátnőmet Fogarasi Anikónak 
hívják. K ülsőleg nagyon különbözünk egy- 
mástól. Ő sovány, mint egy fogpiszkáló, én 
pedig kövér vagyok, mint egy kis hordó. Neki 
barna, nekem meg kék a szemem. Ő barna 
hajú, én meg szőke vagyok. 

Mindketten szeretünk szépen öltözködni, 
fésülködni. A múltkor egyforma ruhát vettünk 
fel. Úgy néztünk ki, egymás mellett, mint egy 
pont meg egy felkiáltójel. 

Megtörtént már, hogy össze is verekedtünk. 
Igaz, véletlenül, amikor filmeset játszottunk. 
De hamar kibékültünk. 

— Bevallom, hibás voltam. Kérlek, béküljünk 
ki! — mondja Ani, és már játszunk is tovább. 
A barátságban egy kis veszekedés olyan, mint 
az ételben a bors." 


Az újvidéki Almásy Csilla a Sonja Marin- 
kovió Általános Iskola ötödikes tanulója. 
A Kisdobost budapesti jóbarátok küldik címé- 
re. Így értesült a pályázatról is, s nagyon örül, 
hogy írását szívesen, sőt elismeréssel fogad- 
ták. Legjobb barátnőjével egy osztályba jár- 
nak, magyar tanárnőjük Dancsó Veronika. 

Csilla olvas, zongorázik és nyelveket tanul. 
Igyekszik kitűnő tanuló maradni. A nyáron 
volt a Balatonon, aztán iskolatársaival az Ad- 
rián. Balatonalmádin részt vett az angol—-né- 
met nyelvi tábor munkájában. 

Idegen nyelvként is angolt tanul. Könyves- 
polcán elsősorban regények sorakoznak. 
Erich Kástner, Mira Aleskovié, Mark Twain, 
Ivan Kusan könyvei. 

Mindhárman kíváncsian várjuk a májusi 
Kisdobost, hiszen ritkán fordul elő, hogy a 
határokon túl élő magyar gyerekekről — most 
például magunkról — olvashatunk. 


Fehér Ferenc 

Cerufánt azt súgta nekem, hogy elég már ebből a sok 
okoskodásból. Közeleg a gyereknap. Játsszunk is egy kicsit! 
Igaza van, hiszen a hétköznapok sem csak tanulásból állnak. 
Barátaink a Fogócska utca 6-ban szintén nagyon szeretnek 
játszani. Az egyik játékuk a , Hogy a kakas?" (A vevő és az 
eladó párbeszédét itt találod, a játék részletes leírását pedig 
a 21. oldalon.) 

- Hogy a kakas? - Három garas. 

- Hát a tyúk? - Az is úgy. 

- Add alább! - Nem adom, inkább körbeszaladom. 


Jól megőrizted a szeptember óta levágott sarkokat? 
Most illeszd is össze őket! 

Írd meg, mit olvashatsz a képen. 

A beküldők között jutalmat sorsolunk ki. 


i 
Rajzolta Marék Veronika, összeállította Zentai Mari, szaktanácsadó Winkler Márta 


k. 


Messze földön jártam 


Áll a ki 


Flamingók és mérgeskígyók 


Már alkonyodott, amikor 
Kelet-Afrika egyik 4500 m fö- 
lé magasodó vulkánjának, a 
Merunak a kráteréből elindul- 
tam lefelé. Elefántcsapásokat 
keresztezve esőerdők sűrűjén 
át törtük az utat a Teleki Sá- 
muelről Samunak elnevezett 
terepjárónk parkolóhelyéhez. 
A faágak mohából vagy zuz- 
móból valóságos szakállt vi- 
seltek, a párás levegőben cse- 
pegett róluk a víz. Az elefán- 
tok miatt óvatosnak kellett 
lenni, fekete kísérőnk — vállán 
puskával — meg-megállt és 
hallgatózott. 

A Meru vulkánt övező óriá- 
si kiterjedésű őserdő legna- 
gyobb része nemzeti park. 
Mint Tanzánia hasonló védett 
területein, itt is lépten-nyo- 
mon találkoztunk kafferbi- 
valyokkal, zsiráfokkal, va- 


s 

racskos disznókkal. A kis dik- 
dikkek groteszk ugrásokkal 
menekültek terepjárónk elől. 
Autóinkkal a Momela-tavak 
felé igyekeztünk, hogy a söté- 
tedés előtt elérjük kutatótá- 
borunkat. Amikor egy domb- 
tetőről megpillantottuk a ta- 
vakat, alig akartunk hinni a 
szemünknek: rózsaszín csík 
szegélyezte a tavacskák part- 
ját. Csak közelebbről derült ki, 
hogy a csík flamingók ezrei és 
tízezrei, szorosan egymás 
mellett, mint valami élő rózsa- 
fűzér. A flamingók csak időn- 
ként jelennek meg ilyen tö- 
megesen a kelet-afrikai tavak 
közelében, olyankor, amikor 
bőven akad táplálékuk. A sós- 
vízű tavacskák  moszatjait 
szűrik ki különleges csőrük 
segítségével, hosszú lábaikon 
lépdelve a sekély, parti víz- 
ben. 

Nem messze innen van egy 
nagyméretű, kiszáradt kráter- 
tó is, a neve Ngurdoto. Más- 
nap a reggeli napsütésben er- 
re tartottunk, mert egyike a 
vadban leggazdagabb  ré- 
szeknek a nemzeti park terü- 
letén. Kis ösvényen gyalog 
haladtunk előre. En elöl, s 
ahelyett, hogy előre figyeltem 
volna, félig hátrafordulva be- 
szélgettem a mögöttem hala- 
dó társammal. Így történhe- 


A szerző felvétele 


tett meg, hogy csak az utolsó 
pillanatban vettem észre egy 
előttem tekergő, méretes zöld 
kígyót, s már nem tudtam el- 
kerülni, hogy rá ne lépjek. 
Hatalmasat ugrottam rémüle- 
temben, de a kígyó nem tá- 
madott, hanem eltűnt a sűrű 
növényzet között. Fekete kí- 
sérőnk egy darabig csóválta a 
fejét, azután így szólt hozzám: 

— Babu (Így hívják szuahéli 
nyelven a nagypapát, s mivel 
tudta rólam, hogy nekem már 
unokám van, nem kínlódott a 
nevem kimondásával.) ; te ma 
újra születtél. Merthogy egy 
zöld mamba - amelynek a 
marása csaknem biztos halál 
— ne támadjon, amikor rálép- 
nek, ez a legnagyobb ritka- 
ság. 


Dr. Juhász Árpád 


Más ; sz 
Nezz cS NCAA IcALI WE , Hi 


Ha a kanyargós, árnyas erdei ösvényen sé- 
tálsz. vagy a mezei dűlőúton sietsz valahová, 
mindig nézz a lábad elé! Különösen a reggeli 
órákban forgalmasak ezek az utak, csigák, pó- 
kok, bogarak és más apró állatok haladnak 
keresztül rajtuk. Nekik persze a keskeny erdei 
gyalogút is széles sztrádának tűnhet, ezért 
egyik másik apróságnak bizony hosszú perce- 
kig tart, amíg eljut egyik oldalról a másikra. 
Ráadásul a tarkabarka csigabigák néha éppen 
az ösvény közepén kezdenek töprengeni: to- 
vább másszanak-e, vagy visszaforduljanak 
oda, ahonnét jöttek. Ilyenkor sajnos sokat el- 
taposnak közülük a figyelmetlen járókelők. 
Szörnyű érzés, amikor a cipő talpa alatt re- 
csegve törik darabokra a vékony csigaház! 
Különösen eső után vagy a harmatos reggeli 
fű között kell nagyon vigyázni, mert ilyenkor 
ahány csiga csak él a környéken, mind előbú- 
jik rejtekéből, és mászkálni kezd. 

A rövid füvű legelőkön különösen az alko- 
nyati órákban figyelhetitek meg a fűszálak kö- 
zött talpaló ganajtúrókat (alsó képünk). Ilyen - 
kor trágya után kutatnak, hogy abból készít- 


Hogy a kakas? 


Az eladók és a kakasok párba állnak, kört 
alkotnak (a körből kifelé fordulva). A kakasok 
az eladók előtt állnak vagy guggolnak és egy- 
mást túlkiabálva kukorékolnak, illegetik ma- 
gukat, míg a vevő meg nem érkezik. A vevő a 
körön kívül sétál. Mustrálja (vizsgálgatja) a 

akasokat. Ha kiválasztott egyet, eléje áll, s 
érdi az eladótól: — Hogy a kakas? (részletes 
Szövegét lásd a 19. oldalon). Ekkor a vevő 


Fotók: Bécsy László 


Gyászcincér 


sék el azt a kis galacsint, amibe petéjüket rej- 
tik. Egy pálcikával óvatosan emeljetek meg 
egy félig száradt ,tehénlepényt"! Csodálkozni 
fogtok, milyen gazdag élet rejtőzik alatta. 

A réteken és mezei ösvényeken gyakran 
szemünk elé kerül a lassú mozgású, kényel- 
mes, fekete színű pohos gyászbogár. Neki s0- 
ha semmi sem sietős. Fel lehet emelni, meg 
lehet nézegetni, akár fényképezni is. Utána 
persze szép óvatosan ugyanazon a helyen 
eresszétek ismét szabadon! 

A mezőkön kanyargó utakon szokott sétálni 
a nagyon szép nyolcsávos gyalogcincér és a 
sároshátú bogár. Utóbbinak kicsit furcsa neve 
van, de ha közelebbről megnézitek, látni fog- 
játok, hogy hosszanti irányban és rücskösen 
barázdált kemény szárnyfedői valóban olya- 
nok, mintha száradó sár tapadna rájuk. Ha 
elém kerül egy ilyen kényelmesen sétálgató 
bogárka, mindig lehajolok, és átsegítem arra 
az oldalra, amelyik felé igyekezik. Mert soha 
nem lehet tudni, mikor jön arra egy figyelmet- 
len gyalogos vagy egy száguldó kerékpár, 
amelynek kerekei ugyancsak halálos veszélyt 
jelentenek az ilyen apró , turisták" számára. 


Schmidt Egon 


Se d özátteűmetktEeáee a ööNEtS Ékes etve ek 


elkezdi kergetni az eladót. Ha a vevő gyor- 
sabb, ő foglalja el az eladó helyét, az eladóból 
pedig kakas lesz. Ekkor a kakas áll a vevő 
helyére. Ha lassú volt a vevő, és az eladó 
előbb ért vissza régi helyére, a kakasa mögé, 
akkor a vevő kezdi az alkudozást elölről egy 
másik kakastulajdonossal. (Nehezíthető a já- 
ték azzal, ha eladó és vevő ellenkező irányba 
futnak.) 


Szép májusi napokon az iskola udvarán is 
eljátszhatjátok. Jó fogócskázást kívánok! 

Dobra verjük 


Balázsolás 
országszerte 

Februárban a Kisdobos szer- 
kesztősége több helyen ven- 
dégeskedett. A meghívást 
Fürkész Balázsnak köszön- 
hettük. Az újpesti úttörő- 
házban a közeli iskolák kis- 
dobosai február 3-án köszön- 
tötték Fürkész Balázst. A ház 
tortával, játékkal, táncházzal 
kedveskedett a majd 200 kis- 
dobosnak. 


Sárbogárdra sereglettek 
Fejér megye úttörőcsapatai- 
nak kisdobosai. Ök is felele- 
venítették a balázsolást, majd 
tánc, játék, sport színesítette 
a programot. Gyűjtést is szer- 
veztek Táncolj az egészsé- 
gért! elnevezéssel. Az össze- 
gyűlt pénzt a Gyermekek a 
gyermekek egészségéért ala- 
pítványra fizették be. 


Debrecenben az újpesti Ál- 
talános Művelődési Központ 
könyvtárában a balázsoló kis- 
iskolások régi szokás szerint 
barkaággal megérintették a 
jelenlévőket, hogy ne érje 
őket torokbaj ebben az évben. 


Toborzó 

Igazi kisdobos programot 
ajánl a városligeti Petőfi Csar- 
nok (XIV., Zichy M. út) május 
14-én. Történelmi játszóház 
lesz. Huszárcsákót és más ko- 
rabeli kelléket készíthetsz. 

Fűzfacsemete-akció 

A Kiss Ferenc Csongrád me- 
gyei Természetvédelmi Egye- 
sület az idei tavaszon termé- 
szetbarát közösségeket és kis- 
gyerekeket hívott: ültessenek 
el egy fűzfaágat a tóparton, a 
folyók közelében, a dűlőutak 
mentén. Ha ti is részt vesztek 
a fűzfacsemeték nevelésében, 
küldjetek tudósítást az egye- 
sületnek az alábbi címre: 
6725 Szeged Április 4. u. 6. 
Minden résztvevőnek okleve- 
let küldenek. 


( zeszzagrazoazzszzz BI 
PECS 


SESBUR 


Suli-spuri 

A pécsi városi sportcsarnok - 
ban Suli-spuri elnevezéssel 
játékos sportvetélkedőt tar- 
tottak. A városi versenyt a 
Testnevelési Általános Sport- 
iskola csapata nyerte. Gratu- 
lálunk! 


Múzeumi világnap 
Próbáltál már természetes 
anyagokból, magvakból, ter. 
mésekből ékszereket készí- 
teni? Ha nem, akkor megis- 
merheted a különböző ék- 
szerkészítési technikákat a 
Néprajzi Múzeum (V., Kos- 
suth L. tér 12.) május 18-i 
programján. A foglalkozáso- 
kat Csapó lda tartja délelőtt 
fél tizenegykor és délután fél 
háromkor. 

Ugyanitt megnézheted az 
"Európai népi ékszerek a 
18-19. században című kiál- 
lítást is. 

t 2 könyv 

Szép sikert aratott Kis Ferenc 
a kiskunfélegyházi Platán ut- 
cai Általános Iskola 9 éves ta- 
nulója. 1988-ban ugyanis 
megnyerte a megyei mese- 
mondóversenyt. Feri ekkor 
kapta a 22. jutalomkönyvét. 
A tanárok és a diákok egy- 
aránt büszkék rá. Ha teheti, 
tanyán élő nagymamájánál 
járja az erdőt, de ért a számí- 
tógéphez is, szeret sakkozni, 
tanul németül és bélyeget 
gyűjt. A gyermeknapra a Kis- 
dobos szerkesztősége 2 újabb 
könyvvel ajándékozza meg. 


Ilyen az új nyakkendőnk 


Építsünk hajót! 


Egy Föld körüli vitorlás expedíció legfonto- 
sabb eszköze maga a hajó. Kérdezhetnéd: miért 
kell ilyen vitorlást építeni? Nem egyszerűbb 
inkább megvásárolni? 


Igazad van. A tengerparti országok hajó- 
gyáraiban készülnek olyan vitorlások, ame- 
lyek alkalmasak a Föld körülvitorlázására is. 
De ezek nagyon drágák, számunkra megfizet- 
hetetlenek. Így nem maradt más választás: ter- 
vezünk és építünk magunknak. 


Milyen legyen az a vitorlás, amely képes átszel- 
ni tengereket, óceánokat? Mindenekelőtt bizton- 
ságos és erős, hogy képes legyen elviselni a víz 
állandó támadásait, a viharokat és az erős szele- 
ket. Ezért minden méretét, erősítését alapos, pon- 
tos számításokkal határozzuk meg. A hajótest 
formája is a víz természetéhez igazodik, azaz 
könnyen mozog a tovarohanó hullámok hegy- 
völgyei között. A hajó olyan anyagból épül, amely 
állja a sós tengervizet, erős és rugalmas. Ilyen az 
üvegszál erősítésű műanyag. Ez a kisebb méretű 
hajók nélkülözhetetlen alapanyaga. 


Vitorlásunkat olyanra tervezzük, hogy akár 
egy ember is kezelhesse. A kötelek csörlőit is 
úgy helyezzük el, hogy a kormányos számára 
minden , karnyújtásnyira" legyen. 


De a hajó nemcsak közlekedési eszköz, ha- 
nem lakásként is szolgál majd. 


Miből is áll az úszó lakás? Lesz benne há- 
rom kabin (összesen hét fekvőhellyel) , kony- 
ha, fürdőszoba, WC, társalgó és navigációs 
tér, ahol térképek, hajózási műszerek és rádiók 
kapnak helyet. Megpróbáljuk kényelmessé 
tenni, hiszen sok időt töltünk ott. Nehéz lesz. 
Képzelj el egy lakást, amelyik állandóan billeg, 
miközben föl-le emelkedik és süllyed! Ehhez 
a mozgáshoz kell tervezni a tárgyakat is Pl. a 
konyhai gázfőzőnek billegnie kell, hogy amíg 
a hajó táncot jár a hullámokon, vízszintesen 
álljon, s ne boruljon ki a leves. Az ágyak szélé- 
le ponyvát feszítünk, hogy ne essen le minden 
Percben az, aki aludni akar. Tudod-e, mi az, 
amit egy kis vitorláson állandóan ,csinálni" 


kell? Kapaszkodni! Ezért kapaszkodókat is te- 
szünk mindenhová. 


Egy hajónak név is kell. A mi hajónk neve: 
EOUATOR. Magyarul annyit jelent: Egyenlítő. 


Gál József 

Postafiók 100 


Kedves Barátaim! 
Emlékeztek még az egészsé- 
ges élet hét szabályára, 
Dr. Czeizel Endre jótanácsai- 
ra? Ha nem is jut eszetekbe 
hirtelenjében mind, levelei- 
tekből tudom, igyekeztek 
ezeket a szabályokat betarta- 
ni. Sokan írtok levelet a barát- 
ságról, a legjobb barátotok- 
ról, sikereitekről. 


Együtt az egészségért! 
Az osztályunkból sokan , Kis 
egészségőr" szakkörre járunk. 
Test és fogápolással, a sebek 
helyes kötözésével foglalko- 
zunk. Sokan járunk környeze- 
tismeret szakkörre is. Kirán- 
dulunk. Ismerkedünk a közeli 
tájak szépségeivel. Tanulmá- 
nyozzuk a madarak és más 
élőlények életét, szokásait. 
Sokat beszélgetünk arról, ho- 
gyan védhetjük meg a termé- 
szetet a rongálástól. 
A debreceni Csapókerti 
Általános Iskola 
4. osztályos Béke raja 


Jóbarátok 


Van egy kis barátom. Öt évvel 
fiatalabb, mint én. Kéri Gá- 
bornak hívják. Azért szeretem, 
mert hallgat rám. Sokat va- 
gyunk együtt, sok mindenről 
tudunk beszélgetni. Gyakran 

elviszem magammal sétálni. 
Egyszer hosszabb sétára in- 
dultam az osztálytársaimmal. 
Szegény Gábor úgy elfáradt, 
hogy ölben hoztam haza. Né- 
ha zavar a tanulásban. Nem 
mindig érti meg, hogy nekem 
tanulnom is kell nem érek rá 
mindig játszani. Összel már ő 
is iskolás lesz. Akkor megtud- 
ja, hogy nem csak játék van a 
világon. Horváth Tibor, 

4. osztályos Nemesvámos 


Születésnap betegen 

Éppen a születésnapom táján 
megbetegedtem. Anya ezért 
nem engedte meg, hogy 
megtartsam a születésnapi 
zsúrt. Otthon voltam és szo- 


morkodtam, hogy nem hív. 
hattam meg az osztálytársai. — 
mat. Orsi, a legjobb barát. 
nőm, délután eljött és "Meglá- 
togatott. A háta mögé dugta 
a virágot, úgy jött az ágyam. 
hoz. Még ajándékot is hozott, 
Úgy megörvendeztetett, hogy 
mindjárt jobban lettem. Egész 
délután játszottunk, még éne- 
keltünk is. 

Nagyon jól esett ez a látoga- 
tás. . Malicsek Hajnalka, 


4. osztályos Recsk 

ebruárban már közöltünk rajzoló 
rogramot. Ez a mostani program 
; Nekal többre képes, mint elődje. Aki 
-eret rajzolni, óraszám rajzolgathat 
rele a képernyőre. 

Behívás után a képernyő köze- 
jén kicsiny sötét pont jelenik 
meg. A program most is két 
üzemmódban" dolgozik. Ha meg- 
ny omod az R gombot, rajzol, az 
N gombra pedig a pont vonalhú- 
ás nélkül mozgatható. A mozga- 
tást a négy iránybillentyű végzi 
fel-le- oldalt, valamint a O, W, A, 
$ gombokkal 45 fokban ferdén 
fel, le, úgy mint a korábbi prog- 
amban. 

Ha ezektől eltérő irányú egyene- 
seket akarsz rajzolni, akkor N mód- 
ban a rajzolandó egyenes kezdő- 
pontjához viszed a rajzoló pontot és 
amikor a helyén van, megnyomod 
egymás után az R és V gombokat. 
A pont helye berajzolódik. Ezután a 
pontot a kívánt egyenes másik vég- 
pontjához viszed, s ott megnyomod 
az R és U gombokat. Ez a pont is 
berajzolódik. Most nyomd le az 
R és H gombot, a két pontot egy 
egyenes köti össze. Ha nem jó he- 
lyen van, az R és L megnyomására 
kitörlődik. 

Egy-egy pontot a T billentyűvel is 
le lehet törölni. Ha egy egyenesen 

Barátunk a számítógép 


végig haladsz, a T-vel pontonként is 
letörölheted az egészet. 

Ha kört akarsz rajzolni, menj a kör 
középpontjához a rajzoló ponttal és 
nyomd meg az R és K billentyűt. 
A pont köré kis kör rajzolódik, de 
mindjárt le is törlődik. Ujabb K-ra 
kissé nagyobb kört látsz. A K-t addig 
nyomogatod, amíg a kör megfelelő 
nagyságú nem lesz. Ekkor, amint el- 
tűnt, megnyomod az M-et és most 
már véglegesen megjelenik a kör. 

Zárt idomok belsejét befestheted, 
ha a rajzoló pontot az idom belsejé- 
be viszed (akár R, akár N módban) 
és az F-et megnyomod. Vigyázz, 
hogy az idom teljesen zárt legyen, 
mert ha valahol lyukas, ,kifolyik" a 
festék. 

Az RV, RU, RH vonalrajzolással 
folyamatosan is lehet dolgozni. Ha 
bejelölsz egy RV, RU pontot, össze- 
kötöd, majd egy újabb pontot RV- 
vel rögzítesz; ez RH-ra az előző RU- 
val kötődik össze. Ha egy RV-t rög- 
zítesz és az újabb pontokat mind 
RU-val rögzíted, ezek mind az RV- 
vel kötődnek össze. 

MÁJUSI FEJTÖRŐ 


Összerakó 


A jobb oldali szótöredé- 
keket helyezd a bal ol- 
dali betűoszlop megfe- 
lelő sora mellé úgy, 
hogy a betűk folyama- 
tosan olvasva Radnóti 3 fe 
Miklós: Május című ver- Lóugrás 
séből adjanak idézetet! 
Ezt a két sort kell bekül- 
deni. 


Május utolsó vasárnapján 
ünnepelünk. Vajon mit? 
Megtudod, ha a bal felső sa- 
rokmező N betűjéből kiin- 
dulva lóugrásban haladsz és 
helyes sorrendben olvasod 
össze a betűket. Megfejtésül 
ezt küldd be! 


Betűrejtvény 


A betűrejtvény megfejtése egy szó. Ez a foga- 88 28 
lom minden ember legfőbb vágya. Ezt a szót Műalkotás 
küldd be! 


Képünk Kiss István 
szobrászművész 
egyik neves alkotását 
ábrázolja. Írd meg, 
hol található ez a 

szobor! 


Zala József munkája 


A megfejtéseket május 26-ig küldjétek be nyílt levelezőlapon. 
Címünk: Kisdobos 1502 Budapest, Postafiók 100. 


A februári fejtörő helyes megfejtése: j 
ANAGRAMMA: Balázs, MADARAK: Zöldike, BETŰFONÁS:Karnevál — farsang., KÖZMONDÁS: Nem eszi meg a 
kutya a telet. 


A februári fejtörők helyes megfejtéséért 50 Ft-os könyvutalványt nyertek: 

Horváth István, Varga Lajos, Budapest; Almási Sándor, Vilonya; Bai Krisztina, Nagyrábé; Bakai Beáta, 
Komló; Bakos Rita, Vác; Balogh Krisztina, Vásárosnamény; Balog Szilvia, Kiskunmajsa; Banász Ildikó, Bács- 
bokod; Béres Kitty, Tamási; Bodnár Henrietta, Debrecen; Bors Erzsébet, Dég; Czakó Emőke, Tiszakécske; 
Csizmadia Judit, Orosháza; Csonka László, Mezőtárkány; Csonka Tamás, Salgótarján; Dinnyés Anikó, 
Csongrád; Erdős Margaréta, Tiszadob; Farkas Tünde, Szihalom; Fekete Katalin, Boldva; Forgács Zoltán, 
Debrecen; Fülöp Gábor, Boldog; Gálig Erika, Csongrád; Hangácsi Szabolcs, Bernecebaráti; Helle Krisztián, 
Jászkísér; Hosszú Gabriella, Balatonszabadi; Kis Judit, Győr; Kocsis András, Szil; Kottlár Krisztina, Szolnok; 
Kovács Balázs, Vonyarcvashegy; Kuritár János, Balkány; Laczkó Alexandra, Paks; Lada Gábor, Székesfehér- 
vár; Magyari Tihamér, Mátranovák; Mázi László, Nagyigmánd; Mészáros Ágnes, Szigetvár; Oláh Irma, Zsóka; 
Palkovics József, Felsőrajk; Papp Orsolya, Sümeg; Péntek Adrián, Simaság; Schreiber Lívia, Gyúró; Sigér 
Zsuzsa, Hajdúhadháztéglás; Stuhár László, Verseg; Szabad Eszter, Tiszavasvári; Szlovák Zsolt, Mezőkovácshá- 
LE LÉ rnvésaga Róbert, Aldebrő; Tasi Ivett, Alsónyék; Tóth Éva, Berhida; Ujpál Ákos, Ózd; Zlinszki István, 
iszaföldvár., 


26 


Nyári iskolakopeny 


A kora nyári melegben, kényelmetlen. a hosszú, 
műszálas anyagból készült iskolaköpeny. Kérjé- 
tek meg anyukátokat vagy nagymamátokat, 
hogy varrjon helyette könnyű, szellős köpenyt. 

Anyagszükséglet: 60 cm duplaszéles, 
vagy 120 cm szimplaszéles vászon vagy kar- 
ton. Az elszegéshez egy régi kinőtt színes poló 
is megfelel. Ha ez nincs, akkor 50 cm szimpla- 
széles színes, mintás vászont vagy kartont ve- 
gyetek. A szabásrajz alapján csomagolópapír- 
ból szabásmintát kell készíteni. Egy négyzet 
10x10 cm. A szabásmintákat ráfektetjük az 
anyagra, rágombostűzzük és kiszabjuk. 

Az A ábrán egy kötényszerű iskolaköpeny 
rajza látható. A vállak összevarrása után a 
nyakkivágást szegjük körbe pamutanyaggal — 
úgy mint egy polót -—, vagy ferdén szabott 


visszahajtott kartonnal. Az oldalát és az alját 
fél centi szélesen visszahajtjuk. 

A lányokét fodorral díszíthetjük a vállaknál, s 
egy-egy masnival az oldalán. A fiúknak 2-2 
gombot varrjunk az oldalára. 

A B ábrán egy dzseki formájú köpeny látható. 
Díszítéstől függően fiúk is, lányok is viselhe- 
tik. A nyaka köré gépeljük a pamut anyagot 
úgy, hogy a gombolásnál elkeskenyedjen. 
Az ujjak és a zsebek szintén pamutszegést 
kapnak. 

Az alját úgy varrjuk fel, hogy gumit tudjunk 
belefűzni. A köpenyeket zsebekkel, matricák - 
kal, címkékkel, rátétekkel vagy hímzéssel dí- 
szíthetjük. 


Szabó M. Katalin 

